మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
వయసుకు తగ్గ రోల్స్ లేకే నటించట్లేదు!
సీనియర్ నటీమణులకు ఇంకా నటించాలని ఉన్నా వయసుకు తగ్గ పాత్రలు దొరకడం లేదని బాలీవుడ్ సీనియర్ నటి జీనత్ అమన్ ఆవేదన వ్యక్తం చేశారు.
| Updated:
Sep 19, 2016, 04:39PM IST
సీనియర్ నటీమణులకు ఇంకా నటించాలని ఉన్నా వయసుకు తగ్గ పాత్రలు దొరకడం లేదని బాలీవుడ్ సీనియర్ నటి జీనత్ అమన్ ఆవేదన వ్యక్తం చేశారు. ఢిల్లీలో జరిగిన ‘ఇండియా రన్ వే వీక్-ది మ్యూజ్ రూమ్’ ఫ్యాషన్ షో లో పాల్గొని నేటితరం నటీమణులను మరింత ఉత్సాహాన్ని ఇచ్చారు. 64ఏళ్ల వయసులోనూ ఆమె ఎంతో హుషారుగా గడిపారు. ‘మన దగ్గర చాలా మంది ప్రతిభగల నటీమణులున్నారు. కానీ వారి వయసుకు తగ్గ పాత్రలు దొరకడం లేదు. అందుకే నటించాలని ఉన్నా నటించలేకపోతున్నాం’ అని జీనత్ అభిప్రాయపడ్డారు. ప్రతి మహిళ తల్లిగా,బిడ్డగా, సోదరిగా నిజజీవితంలో ఏ పాత్రలో ఉన్నా సాధికారత సాధించాలని ఆమె సూచించారు. తన ఇద్దరు పిల్లల పెంపకంతో పాటు రెండు కుక్కల పిల్లల పెంపకం తనకెంతో నేర్పాయని, జీవితంలో ఎలా ఒదిగిఉండాలనో వారి నుంచే నేర్చుకున్నానని ఆమె చెప్పారు. ర్యాంప్ వాక్ లను తాను ఎంజాయ్ చేస్తానని చెప్పారు. మోడల్ రంగం నుంచి సినీ రంగంలోకి వచ్చిన అనేక మంది అభిమానులను సంపాదించుకున్న మొదటివ్యక్తి జీనత్ అమన్ అని మ్యూస్ రూమ్ నిర్వహకులు గుర్తు చేసుకున్నారు. కేరీర్ ఎంపికలో ఆమె ఎంతోమందికి ఆదర్శం అని చెప్పారు. ఇండియా రన్ వే వీక్ లో అమన్ తో పాటు మరో సీనియర్ నటి షర్మిలాఠాగూర్ కూడా పాల్గొన్నారు.